Na temelju članka 117. Zakona o socijalnoj skrbi („Narodne novine“ broj [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201) i [98/19](https://www.zakon.hr/cms.htm?id=40781)), članka 30. Zakona o Hrvatskom Crvenom križu („Narodne novine“ broj 71/10), članka 19. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17 i 98/19), i članka 32. Statuta općine Bebrina („Službeni vjesnik Brodsko-posavske županije“, broj: 2/2018., 18/2019 i 24/2019 i „Glasnika Općine Bebrina“ broj 01/2019), Općinsko vijeće općine Bebrina na svojoj 25. sjednici održanoj dana 17. prosinca 2019. godine donosi

# **P R O G R A M**

##### **javnih potreba u socijalnoj skrbi**

**na području općine Bebrina u 2020. godini**

**Članak 1.**

Programom javnih potreba u socijalnoj skrbi na području općine Bebrina u 2020 .godini (u daljnjem tekstu: Program) osigurava se zaštita i pomaganje osoba koje su ugrožene, nemoćne ili druge osobe koje same ili uz pomoć članova obitelji ne mogu zadovoljiti svoje potrebe, zbog nepovoljnih osobnih, gospodarskih, socijalnih ili drugih okolnosti.

Cilj Programa je podizanje općeg životnog standarda građana i njihovih obitelji, osiguravanje potrebnih sredstava za život i pružanje usluga pojedincima, koji se uslijed društvenih ili prirodnih uzroka nalaze u posebnom stanju potrebe za društvenom pomoći.

**Članak 2.**

Sredstva za javne potrebe u socijalnoj skrbi osigurati će se u Proračunu općine Bebrina u iznosu od 218.000 kn, a raspoređuju se kako slijedi:

|  |  |
| --- | --- |
| **PROGRAM** | **Plan 2020.** |
| Jednokratne pomoći obiteljima i kućanstvima u novcu | 25.000,00 |
| Pomoć za podmirenje troškova stanovanja | 30.000,00 |
| Potpore Udruzi slijepih Brodsko-posavske županije | 1.000,00 |
| Potpora za O.Š. Milan Amruš Slavonski Brod | 2.000,00 |
| Naknada rodiljama za novorođenčad | 100.000,00 |
| Potpore za Crveni križ (sukladno Zakonu o Hrvatskom Crvenom križu | 20.000,00 |
| Jednokratne pomoći za ogrjev BPŽ | 40.000,00 |
| **UKUPNO:** | **218.000,00** |

**Članak 3**.

Sredstva iz članka 2. doznačivati će se na temelju Rješenja Jedinstvenog upravnog odjela, a temeljem zahtjeva fizčke ili pravne osobe, sukladno financijskim mogućnostima Proračuna i Pravilniku o socijalnoj skrbi općine Bebrina.

**Članak 4.**

Za osobe koje ostvaruju pravo na pomoć za podmirenje troškova stanovanja (podrazumijevaju se troškovi električne energije, vode, odvoza smeća, komunalne naknade, ogrjeva i drugih troškova), pomoći iz ove točke socijalnog programa podmiruju se plaćanjem pojedinačnih računa osobama koje ostvaruju pravo na podmirenje troškova stanovanja.

**Članak 5.**

Osobe koje su radno sposobne, a primit će bilo koji oblik pomoći temeljem ovog Programa obvezne su za primljenu pomoć odraditi određeni posao, a za koji će ih obvezati Općinski načelnik svojim zaključkom, a sukladno Zakonu o socijalnoj skrbi.

**Članak 6.**

Ovaj Program stupa na snagu danom donošenja, a primjenjuju se od 01. siječnja 2020. godine.

Ovaj Program objavit će se u „Glasniku Općine Bebrina“ i na internetskim stranicama Općine Bebrina.

***OPĆINSKO VIJEĆE OPĆINE BEBRINA***

PREDSJEDNIK

OPĆINSKOG VIJEĆA

Mijo Belegić, ing.

KLASA:021-05/19-01/57

URBROJ:2178/02-03-19-1

Bebrina, 17. prosinca 2019. godine

Dostaviti:

1. Jedinstveni upravni odjel, sjednice
2. Glasnik Općine Bebrina
3. Pismohrana.